open-index/open-wikipedia-markdown huggingface dataset:
Isaac Dogboe

**Isaac Zion Dogboe** (dem born am 26 September 1994) be Ghanaian-British boxer wey be professional wey chop de WBO junior-featherweight title for 2018 insyd.

## Background
Dem born Dogboe for Accra, Ghana insyd, wey he move go London, England.

## Amateur career
Dogboe chop de 2013 Amateur Boxing Association British lightweight title, wen he box out of de Territorial Army London BC.

He qualify for de 2012 Olympics by winning silver medal for de African Olympic Qualifying Event, he beat Mohamed Bedir (EGY), Emilian Polino (TAN), Ayabonga Sonjica (RSA) wey he lose to Aboubakr Lbida (MAR) for countback per after 6:6 draw for de final insyd.

For de first round of de 2012 Olympics insyd he face Satoshi Shimizu of Japan. Ahead on points for de first two rounds insyd (4:3, 3:2) he lose de bout after de judges score round three for Shimizu ein favour, wey overturn Dogboe ein lead. Dem meet de verdict plus vocal displeasure from ringside spectators wey later nu media outlets describe am as "contentious" den "mystery decision".

## Professional boxing record

## Reference



## External links
Wikimedia Commons get media wey relate to ******.

*  from BoxRec (registration required)
* AIBA record
* 2012 Olympics Athlete profile
* Isaac Dogboe - Profile, News Archive & Current Rankings at Box.Live
Israella Kafui Mansu

**Israella Kafui Mansu** be Ghanaian young female entrepreneur, actress, Founder den CEO of Mansuki Ghana Ltd.

## Ein early life
Dem born Israella Kafui Mansu for 26 October 1985 for Sogakope insyd for Ghana wey she move plus ein family go Liberia whiles she dey young. Unfortunately ebe during dat period wey de war break for Liberia so de family move back cam Ghana. For age 6 she enroll for Sogasco Primary wey dey Sogakope, she move go Dabala Primary and JHS wey later St. Francis Demonstration JHS for Hohoe insyd, wer she take ein BECE secof de transfers ein mommie for go thru as school matron. After she pass ein exams successfully, she gain admission go Anfoega Senior High School for de Kpando District insyd make she study Home Economics wey she plete ein tertiary education for de University of Ghana, Legon plus Bachelor of Arts degree insyd Consumer Science den Psychology.

## Recognition
For 2012 insyd, Israella participate for Enablis Ghana's Business Launch Pad competition den Ghana Startup Cup insyd wer she place second den first runner-up respectively.

For 2013 insyd de deputy minister of Trade award am for sam ceremony for South Africa insyd den de European Women Inventors and Innovation Association for Sweden insyd.

For 2014 insyd she participate for de launch of de YES initiative by de Ghana government wer she tap for de Presido ein right hand side. She feature for television shows for Ghana insyd as well as documentaries for Young Entrepreneurs for Ghana den Africa insyd. She sanso participate for de US Embassy Ghana programs wey she share ein story for chaw speaking platforms.

For 2016 insyd, dem shortlist ein company, Mansuki Ghana Limited for de 2016 Ghana Startup Awards insyd.

For October 2018 insyd, de organizers for de Ghana Outstanding Women Awards nominate am.

For 2021 insyd, dem nominate am for de 2021 Forty under40 Awards insyd.

For 2022 insyd, dem award am for de Outstanding Young Female Entrepreneur of de Year for de 12th edition of de annual Ghana Entrepreneur and Corporate Executive Awards.

## References



## External links
**Israella Kafui Mansu** at Wikipedia ein sister projects

*  from Wikiquote
*  from Wikidata
Hohoe

**Hohoe** be town den de district capital of Hohoe Municipality wey dey locate insyd de Volta Region of Ghana. Ebe about 78 km from Ho, de regional capital den 220 km from Accra, de national capital. De population of Hohoe Municipality, according to de 2010 Population den Housing Census, be 167,016 wey dey represent 7.9 per cent of de total population of de Volta Region. Edey comprise 52.1 per cent females den 47.9 percent males.

## Major areas
Alavanyo-Dzogbedze, Alavanyo-Deme, Alavanyo Agorme, Alavanyo-Kpeme, Alavanyo-Wudidi, Alavanyo-Agorxoe, Alavanyo-Abehenase, Gbi-Bla, Gbi-Kpeme, Gbi-Godenu Gbi-Abansi, Gbi-Wegbe, Kpoeta, Gbi-Atabu, Gbi-Kledzo, Gborxome, Blave, Kitikpa, Lowcost, Segbedeme, Likpe, Lolobi, Bayika, Fodome, Torkorni.

## Education
Chaw private den public basic schools dey Hohoe insyd. List of educational institutions for Hohoe insyd be:

### Tertiary institutions

* University of Health and Allied Sciences
* St. Theresa's Training College
* St. Francis College of Education
* Hohoe Midwifery Training College

### Secondary education

* Hohoe EP Senior High School
* Likpe Senior High School
* Alavanyo Senior High Technical School
* Akpafu Senior High Technical School
* Agate Senior High School
* Afadjato Senior High Technical School
* St. Mary's Seminary/Senior High School

## Tourism
De Hohoe Municipality be home of tourism wey be potential capable say e go transform ein economy, den ein overall contribution to national income if dem harness am fully. E get beautiful landscapes, chaw eco-tourism sites wey make am one of de most important tourist areas for de country insyd. De Hohoe Municipality get de following marked tourism features:

i. De highest peak for Ghana insyd Mount Afadja (Afadjato) wey dey locate between Liati Wote den Gbledi communities

ii. De highest waterfall for West Africa insyd – Wli Waterfall wey dey locate for Wli.

iii. Tsatsadu Waterfall wey dey locate for Alavanyo

iv. Tagbo Waterfall wey dey locate for Liati Wote

v. Wadjakli Waterfall wey dey locate for Likpe Todome

vi. De most wonderful ancient old iron mines for Akpafu –Todzi  

vii. De four ancestral caves wey dey locate for Likpe-Todome

## Notable natives

* Millicent Ankude

## References



## External links
Wikimedia Commons get media wey relate to ******.

* Ghana-Pedia webpage – Hohoe
* Ghana Ministry of Food & Agriculture
Ivory Coast

**Ivory Coast** alias **Côte d'Ivoire**, de **Republic of** **Côte d'Ivoire** be country wey dey southern coast of de West Africa. Ein capital be Yamoussoukro wey dey centre of de country, ebe de largest city wey de economic centre be de port city of Abidjan. Edey share borders plus Guinea go de northwest, Liberia go de west, Mali go de northwest, Burkina Faso go de northeast, Ghana go de east, edey Gulf of Guinea (Atlantic Ocean) go de south. Plus 30.9 million inhabitants insyd 2023, Ivory Coast be de third-most populous country insyd West Africa. Dema official language be French, dema indigenous languages dey plenty like Bété, Baoulé, Dioula, Dan, Anyin, den Cebaara Senufo. Dem get 78 different languages for Ivory Coast. De country get religiously diverse population, wey edey include chaw followers of Christianity, Islam den indigenous faiths like Animism.

Before ein colonization, na Ivory Coast be home give several states, wey dey include Gyaaman, de Kong Empire, den Baoulé. De area cam turn protectorate of France for 1843 insyd wey na dem consolidate am as French colony for 1893 insyd amid de Scramble for Africa. E achieve independence for 1960 insyd, Félix Houphouët-Boigny wey lead am, he rule de country til 1993. Relatively stable by regional standards, Ivory Coast establish close political-economic ties plus ein West African neighbours while e dey maintain close relations plus de West, especially France. Na coup d'état diminish ein stability for 1999 insyd, then two civil wars—first between 2002 den 2007 den again during 2010–2011. E adopt fresh constitution for 2016 insyd.

Ivory Coast be republic plus strong executive power dem vest for ein presido. Thru de production of coffee den cocoa, na ebe economic powerhouse for West Africa insyd during de 1960s den 1970s, wey e experience economic crisis for de 1980s insyd, dey contribute go period of political den social turmoil wey dem extend til 2011. Ivory Coast san so experience high economic growth since de return of peace den political stability for 2011 insyd.From 2012 cam 2021, de economy grow by average of 7.4% per year insyd real terms, de second-fastest rate of economic growth for Africa insyd den fourth-fastest rate for de world insyd. For 2020 insyd, na Ivory Coast be de world largest exporter of cocoa beans wey e get high levels of income give ein region. For de 21st century insyd, de economy still dey rely heavily for agriculture top, plus smallholder cash-crop production dey predominate.

## Administrative divisions

De following be de list of districts, district capitals den each district ein regions:

### Largest cities

## References


## External links

* Official website of the Government of Ivory Coast (insyd French)
* Côte d'Ivoire. *The World Factbook*. Central Intelligence Agency.
*  at Curlie
* 
* Geographic data related to Ivory Coast at OpenStreetMap

; Trade

* Ivory Coast 2012 Trade Summary
Jaman South Municipal District

**Jaman South Municipal** be one of de twelve (12) districts wey dey de Bono Region for Ghana. Originally dem know am to be part of de Jaman District for March 10, 1989, afta dem create am from de former Berekum-Jaman District as edey within de then-larger Brong-Ahafo Region. Later on, dem spilt part of de district off wey dem go create Jaman North District for November 12, 2003; thus de remaining original part became Jaman South District. Ebe later wey dem upgrade am to municipal status for November 2017, wey dem rename am as Jaman South Municipal. De municipality dey for de western part of Bono Region wey Drobo be ein capital town.

Edey share common borders plus Berekum West District de south-east, Jaman North District to ein North, Dormaa Municipal to ein south den La Côte d'Ivoire for ein west. De Municipal get total land area of about 700 km2 (270 sq mi) den about 130 settlements most of which be rural communities wey e get population wey be less dan 400.
## List of settlements

## References
Jane Fonda

**Jane Seymour Fonda** (dem born am December 21, 1937) be American actress, activist, den former fashion model. Dem recognize am as film icon, Fonda ein work dey span several genres den over six decades of film den television. She be de recipient of chaw accolades, wey dey include two Academy Awards, two British Academy Film Awards, seven Golden Globe Awards, den a Primetime Emmy Award as well as nominations for Grammy Award den two Tony Awards. Fonda sanso receive de Honorary Palme d'Or insyd 2007, de AFI Life Achievement Award insyd 2014, den de Cecil B. DeMille Award insyd 2021.

## Reference


## External links
**Jane Fonda** at Wikipedia ein sisto projects

*  
*   (en)
*  

* Official website 
*  at IMDb
* Jane Fonda at de Internet Broadway Database 
* Jane Fonda at de TCM Movie Database
Janet Owusu

**Janet Owusu** (dem born am 23 April 1991 for Accra) be Ghanaian female footballer.

## Ein Career

#### Ein Club
Owusu start ein career for La Ladies FC wey dey Accra. For summer of 2014 insyd wey she lef Ghana for first time wey she be de first Ghanaian for Austrian ÖFB Women's League. For 20 July 2014, she sign for SV Neulengbach.

#### Ein National Team
Owusu join Black Starlets for FIFA U-20 Women's World Cup 2010 for Germany.

Owusu be national player give Black Queens of Ghana since 2012.

## References
January

**January** be de first month of de year wey dey Julian den Gregorian calendars wey esan be de first of seven months wey eget length of 31 days. Dem know de first day of de month as New Year's Day. Ebe, for average, de coldest month for de year within most of de Northern Hemisphere (wer ebe de second month of winter) den de warmest month of de year within most of de Southern Hemisphere (wer ebe de second month of summer). For de Southern hemisphere insyd, January be de seasonal equivalent of July for de Northern hemisphere insyd den vice versa.

Ancient Roman observances during dis month dey include Cervula den Juvenalia, dem celebrate January 1, as well as one of three Agonalia, dem celebrate January 9, den Carmentalia, dem celebrate January 11. Dis dates no dey correspond to de modern Gregorian calendar.

## January symbols

* January ein birthstone be de garnet, wey dey represent constancy.
* Ein birth flower be de cottage pink *Dianthus caryophyllus* anaa galanthus as well as de traditional carnation.
* De Japanese floral emblem of January be de camellia (*Camellia sinensis*).
* For Finnish insyd, de month of *tammikuu* dey mean de heart of de winter wey secof de name literally dey mean "oak moon", e fi be infer say de oak tree be de heart of de grand forest plus chaw valuable trees as opposed to de typical Arctic forests, wey be typically pine den spruce. De photograph of large tree cover plus ice against blue sky be familiar scene during Finland ein winter.
* De zodiac signs for de month of January be Capricorn (til January 19) den Aquarius (January 20 dey go).
* De name of de full moon wey dey occur for January insyd be de wolf moon.

## References



## External links
**January** at Wikipedia ein sisto projects

*  
*   (en)
*  

*  from Wiktionary
*  from Wikinews
Janet Egyir

**Janet Egyir** (dem born am 7 May 1992]) be Ghanaian footballer wey dey play as a defender give Israeli Ligat Nashim club, Hapoel Katamon Jerusalem FC den de Ghana women's national team. Na she be part of de team wey go 2014 African Women's Championship. For 2018 insyd, dem give am best player of de tournament for de 2018 WAFU Women's Cup.

## International goals

### Víkingur Ólafsvík 2016
For May 2016 insyd she sign Víkingur Ólafsvík wey dey Iceland.

### Hapoel Katamon Jerusalem (Israel)
Insyd July 2022 she sign for Hapoel Katamon Jerusalem ein women's team. On de team ein first ever season insyd de top league, she help de club finish 2nd, wey na dem nominate am for de Defensive player of de year award.

## Honours

* WAFU Women's Cup player of de tournament : 2018

## References



## External links

* Janet Egyir – FIFA competition record (archived)
* Janet Egyir – Israel Football Association league player details
* "Janet Egyir – Knattspyrnusamband Íslands" (insyd Icelandic). Ksi.
Jean Adukwei Mensa

**Jean Adukwei Mensa (dem born am November 12, 1971)** be Ghanaian wey she sana be Chairperson give de Electoral Commission of Ghana. Before she chop de role as Chairperson give de Electoral Commission nu, na Jean Mensa chop 18 years for ein career insyd for de Institute of Economic Affairs (IEA) den she san chop Executive Director wey she san play pivotal role for Ghana democracy insyd den promote strong institutions.

## Ein early life den education
Jean Mensa be de daughter of Jacob Blukoo-Allotey, physician wey dem award am de Order of de Volta for 2008 insyd. Mensa receive ein secondary education for St. Mary's Senior High School for Accra insyd after she plete ein basic education for Ridge Church School. She study for de University of Ghana, Faculty of Law wey she receive ein degree for 1993 insyd. Dem bell am for de Bar for 1995 insyd.

## Ein life matter
Mrs. Jean Mensa marry Dr. Charles Mensa, former resident director of de Volta Aluminium Company.

## References
Jay Naidoo

**Jayaseelan "Jay" Naidoo** (dem born am 1954) be sam South African politician den businessman wey serve as de founding general secretary of de Congress of South African Trade Unions (COSATU) from 1985 go 1993. He san serve as Minister responsible give Reconstruction den Development Programme for de first post-apartheid cabinet of President Nelson Mandela (1994–1996) den as Minister of Post, Telecommunications, den Broadcasting (1996–1999).

Na Naidoo be member of de NEC of de African National Congress. Na he dey de forefront of de struggle against apartheid wey lead de largest trade union federation for South Africa insyd.

## Ein Early life den education
Dem born am for 1954 insyd, Naidoo enrol for University of Durban-Westville go study for Bachelor of Science (BSc) degree for pursuance of medical career for 1975 insyd so so he go be medical doctor but political turmoil interrupt ein studies for de tym secof student uprisings. 

## Oda activities

### Corporate boards

* Old Mutual, non-executive member of de board of directors (since 2007)
* Hystra, member of de advisory board

### Non-profit organizations

* Mo Ibrahim Foundation, member of de board
* Advanced Development for Africa (ADA), member of de international advisory board (since 2013)
* Bill & Melinda Gates Foundation, Member of de Global Health Program Advisory Panel (since 2008)
* 'Earthrise Trust', member of de board of trustees
* International Telecommunication Union (ITU), member of de Telecom Board
* ‘Scatterlings of Africa’, Archived 16 August 2017 at de Wayback Machine, patron
* LoveLife South Africa, member of de board of trustees (2003–2010)
* Global Alliance for Improved Nutrition, Board Chairman

## Ein life matter
Jay Naidoo marry Lucie Pagé, sam award-winning French-Canadian writer den journalist, den ein three kiddies as ein greatest achievement.

## References
Jema

**Jema** be de administrative capital for Kintampo South District insyd for de Bono East Region for Ghana. E get population dem estimate for about 7,868 wey de total district population dey 93,600. Dem know de town for Jema High School. De school be de second cycle institution per for de district insyd.

De Government Hospital for de district dey Jema. Mansie, Amoma, Anyima den Apesika, be communities wey dey de district insyd wey sanso get Health Centers. De district get one Rural Bank, wey ebe agency for de Kintampo Rural Bank. De Bank dey Jema. Agriculture be dema major occupation wey yams, maize, cassava be sam of dema major crops dem dey produce den cash crops lyk cashew den mangoes. Jema get weekly market day wey ebe Tuesdays.

## References
Jemila Abdulai

**Jemila Wumpini Abdulai** be Ghanaian blogger, writer den digital marketer. *Circumspecte.com* be ein own for 2007 insyd, wey ebe lifestyle blog wey dem dedicate give Africans. Ein blog be recipient of de African Blogger Awards for 2016 insyd. 

Dem include Jemila ein short story, "#Yennenga" for de Caine Prize Anthology 2015 book insyd wey dem dey bell am, *Lusaka Punk den Other Stories*. De book sanso feature other 16 short stories wey African authors write.

## Ein Life matter
Jemila be Mohammed-Sani Abdulai ein kiddie (daughter), de vice president give Madina Institute of Science den Technology wey dey Accra.

## Ein education
Jemila get ein secondary education for Wesley Girls' High School for Cape Coast, Ghana insyd wey she graduate from Mount Holyoke College for Massachusetts, USA insyd der she double major for Economics den French insyd.

She further earn Master of Arts degree insyd International Economics den International Relations from de Johns Hopkins University SAIS for Washington DC, USA insyd.

## Advocacy
She be advocate give women dema rights for Ghana insyd, wey she sanso be vocal for social media, for topics wey dey concern technology, women dema empowerment, den national development. Jemila sanso be de organizer of #SisterhoodMatters, annual event for Ghana insyd wey dey celebrate African women den wey dey create conversations about women dema health den wellbeing.

For 2016 insyd, Jemila Abdulai, de social media lead for BloggingGhana – group of Ghanaian bloggers, help for de collation den dissemination of non-partisan news for Ghana ein 2016 General Elections via social media top. Na dis dey under de initiative "Ghana Decides." Jemila Abdulai state say dema goal be say make dem present unbiased view for de elections: *"Traditional media in Ghana has a reputation for being politicized, particularly during elections. That's why social media initiatives like Ghana Decides are important."*

Na Jemila Abdulai be one of de speakers for TEDxAccraWomen conference dem hold for 28 October 2016 for Accra, Ghana insyd.

## References



#

## External links
**Jemila Abdulai** at Wikipedia's sister projects

*  
*   (en)
*
Jennifer Cudjoe

**Jennifer Cudjoe** (dem born am 7 March 1994) be Ghanaian professional soccer player wey dey play as midfielder for Danish Women's League club FC Nordsjælland den de Ghana women's national team.

## Ein club career
Cudjoe sign short-term contract plus Sky Blue FC for de 2020 NWSL Challenge Cup. She make ein NWSL debut for 30 June 2020.

Racing Louisville FC select Cudjoe for de 2020 NWSL Expansion Draft insyd, but Sky Blue soon acquire am back for insyd trade.

## Career statistics

## Honors
**Individual**

* Ghanaian Female Footballer of the Year: 2015

## References



## External links

* Jennifer Cudjoe at Soccerway 
* Jennifer Cudjoe at FBref.com 
* Northeastern Oklahoma A&M profile
* Northeastern State University profile
Jeremie Van-Garshong

**Jeremie Van-Garshong** be Ghanaian radio den television presenter, wey she work give 4syte TV for late 2000s, den Y FM den Live FM radio.

## References
Jessica Opare-Saforo

**Jessica Opare Saforo** (dem born am 29 April 1981) be Ghanaian media personality, TV den radio broadcaster den entrepreneur. She san be de host for *Transformation with Jess,* Ghana ein first ever weight loss reality TV show. She be de owner of De Voice Ova Company, ebi business wey dey specialize den manage voice talent.

## Ein Education
Saforo get ein secondary education for Akosombo International School wey she dey hold bachelor's degree for art insyd from de University of Ghana, Legon wer she major for Economics den Psychology insyd.

## Ein awards
Here be sam awards wey she chop:

## References
Jinijini

**Jinijini** be town wey dey Bono Region for Ghana. **'Gyenegyene**' be de Akan (Ghanaian Language) word for Jinijini wey dey mean pure, clear, stillness of water. Ebe de capital town for Berekum West district wey dem inaugurate am for 15 March 2018. Ebe about 7 km, 39 km den 412 km away from Berekum, Sunyani den Accra respectively. Dem kno Jinijini secof Jinijini Senior High School (Jinss); second cycle institution wey dem start am around mid 1990. De school celebrate ein 20th anniversary insyd 2011.

## References
Johanna Odonkor Svanikier

**Johanna Odonkor Svanikier** be founding Presido den CEO give Heritage den Cultural Society of Africa. She san be de immediate past Ambassador of Ghana give France den Portugal, wey na she san be Ambassador give International Organisation of La Francophonie den OECD Development Centre. She san serve as Ghana's Permanent Delegate give United Nations Educational, Scientific den Cultural Organization (UNESCO). Dem call am to de bar of England den Wales for 1990 insyd den Ghana bar for 1991 insyd. She be de member of de Inner Temple. She san work as university lecturer den development consultant.

## Ein Education

### Secondary
Johanna Svanikier attend Aburi Girls Secondary/High School wey dey Ghana.

## Ein Life matter
Johanna Odonkor Svanikier marry Thomas Svanikier, de founder den executive chairman give Svani Group den share holder give DreamOval Limited. Dem get three kiddies.

## References
John Gyetuah

**John Gyetuah** be Ghanaian politician wey serve as member give parliament for Amenfi West constituency for de Western region of Ghana insyd.

## Ein early life den education
Dem born John for 1 October 1959 for Asankran Breman for Western region for Ghana insyd. He obtain BA for Sociology insyd from University of Cape Coast for 2004 insyd. He further graduate plus EMGL from GIMPA for 2008 insyd.

## Ein career
Na he be educationist wey he sanso be Senior Superintendent for Ghana Education Service.

## Ein life matter
He marry Veronica Gyetuah wey dem get seven kiddies. Na he be Christian wey be member for Methodist church.

## Ein death
He die for 13 October 2015 wey na he be Member of Parliament give de Amenfi West constituency for de 6th parliament for de 4th republic of Ghana.
## References
John Mahama

**John Dramani Mahama** (dem born am 29 November 1958) be Ghanaian politician wey na he be de 9th presido of Ghana since 7 January 2025. A member of de National Democratic Congress, na he previously serve as de 6th presido from 2012 to 2017 den as de 5th vice pee from 2009 to 2012.

Prior to he cam turn vice pee, na Mahama serve as a Member of Parliament give Bole Bamboi from 1997 to 2009 wey he serve as Deputy Minister for Communication between 1997 den 1998 before he cam turn de substantive Minister for Communications insyd 1998. Na Mahama take office as presido for de first time on 24 July 2012, wen John Atta Mills die for office insyd. Mahama be de first vice pee make he assume de presidency dey follow de death of ein predecessor, wey he be de first head of state of Ghana dem born after Ghana ein independence insyd 1957.

N dem elect am insyd de December 2012 election make he serve a full-term as presido. Na he contest re-election for a second term insyd de 2016 election, buh he lost to de New Patriotic Party candidate Nana Akufo-Addo. Dis make am de first presido insyd de history of Ghana wey he no win a consecutive second term. Na Mahama san be de NDC ein candidate for presido insyd de 2020 election, wer he lost to Akufo-Addo.

Na dem re-elect am presido insyd de 2024 election, wey he defeat de then incumbent vice pee Mahamudu Bawumia, wey make am de first presido insyd Ghanaian history wey be democratically elected to a non-consecutive second term.

## Ein life matter
Mahama marry Lordina Mahama (née Effah, 6 March 1963). Mahama get five kiddies dem name Shafik, Shahid, Sharaf, wey formerly play give Rostocker FC as striker, Jesse den Farida. He be Christian, dem born den raise am Presbyterian buh now he be member of de Assemblies of God, Ghana by marriage. Ein family be multi-faith, wey dey consist of Christians den Muslims.

## References



## External links
**John Mahama** at Wikipedia ein sisto projects

*  
*   (en)
*  

* Official website
* Appearances on C-SPAN
Jollof derby

**Jollof derby** be de moniker wey dem dey take give any encounter between national football teams of Nigeria d en Ghana. De derby dey take ein name from de nations' long-standing rivalry over wey dey make de best Jollof rice. Dem play dis port since prior to both countries dema respective independence, den de match-up is among the oldest and most proliferate rivalries insyd African football. De football competition dey reflect de long-standing socio-economic rivalry between two nations. Due to dema shared colonial histories, der be natural areas of cultural overlap between dese two nations. Dem fi observe dis overlap insyd dema cuisine, traditions, cinema, music, den de use of Pidgin English. Consequently, collaborations between individuals from dese two countries be common.

De two sides often dey meet for African Cup of Nations (AFCON) tournaments, Olympic games, den WAFU tournaments insyd. Apart from de AFCON Final, ebe one of Africa ein most important national football matches den one of de most watched annual sporting events. Dem dey consider de rivalry one of de most intense for sports insyd. Dem see remarkable goal celebrations from both teams for dis high-octane match, wey dem frequently mock de opposition.

Ghana dey lead Nigeria for competitive match insyd head-to-head results plus 25 victories den19 draws. Nigeria get more success for de World Cup, plus total of 21 points since dema debut for 1994 for de United States insyd. Ghana get accumulate 19 points since dema first appearance for de tournament for Germany for 2006 insyd.

## Honours

## Statistics

### Overall

### List of matches

## References



## External links

* Details at 11v11.com
* History of Jalco Cup 1951-1959 - RSSF.com
* History of Dr. Kwame Nkrumah Cup 1959-1967 - RSSF.com
* History of Azikiwe Cup 1961-1967 - RSSF.com
Joseph Kwame Kuma

**Joseph Kwame Kumah** (dem born am on 24 January 1974) be Ghanaian politician wey dey serve as de Member of Parliament of Ghana give de Kintampo North Constituency.

## Early life den education
Kumah, dem born am for 24 January 1974 wey dey come from Sugliboi inysd de Bono East Region for Ghana. He get ein primary education insyd 1985. He san get ein 'O' Level den 'A' Level education insyd 1991 den 1993 respectively. He san go get ein bachelor's degree insyd education for 1999. Insyd 2010, he graduate plus post graduate certificate for Public Administration. He san go get ein Master of Arts degree insyd Local Government Administration den Organization from de Institute of Local Government Studies.

## Career
Na Kumah be teacher den house master as he dey job plus Ghana Education Service.

## Political career
Kumah be member of de National Democratic Congress. Dem vote give am as de member of parliament for Kintampo North Constituency wey dey insyd de Bono East Region of Ghana for de 2020 Ghana general elections. He win plus 33,460 votes wey dey make 62.98% for de total votes cast wey de NPP parliamentary candidate Micheal Sarkodie Baffoe get 16,499 votes wey dey make 31.05% of de total votes cast den de person wey go as Independent candidate Francis Akwasi Owusu Boateng get 0 votes.

### Committees
Kumah be member for de Judiciary Committee wey he san be member for de Education Committee insyd parliament.

## Personal life
Kumah be Christian.

## References
Joseph Kwasi Mensah

**Joseph Kwasi Mensah** (dem born am 18 November 1962) be Ghanaian politician wey dey serve as de Member of Parliament for de Nkoranza North Constituency insyd Bono East Region of Ghana.

## Ein Early life den education
Joseph Kwasi Mensah dey come from Manso wey dey insyd de Bono East Region for Ghana. Joseph Kwasi Mensah get ein Basic Education insyd 1975 wey enable am go obtain ein Middle School Leaving Certificate(MSLC) insyd 1979, Ordinary Level (GCE O-Level) insyd 1989 den Advanced Level (GCE O-Level) insyd 1990. He san continue go get ein Teacher Training insyd 1984, Diploma insyd Business Education (Accounting & Mathematics) insyd 1998, Bachelor of Education(B.Ed.) - (Accounting & Mathematics) insyd 2000.

## Ein Career
Joseph Kwasi Mensah job as de Municipal Internal Auditor give Ghana Education Service insyd Nkoranza North Constituency wey dey Bono East Region for Ghana. Joseph Mensah san job as de Member of Parliament (MP) give Nkoranza North Constituency wey dey Bono East Region of Ghana.

## Ein Political life
Joseph Kwasi Mensah go contest den win de NDC parliamentary primaries for Nkoranza North Constituency wey dey de Bono East Region for Ghana. Joseph Kwasi Mensah san win again insyd de 2020 Ghanaian general elections on de ticket for de National Democratic Congress plus 15,124 votes (57.9%) wey he go join de Eighth (8th) Parliament of de Fourth Republic of Ghana against Derrick Oduro (Major Rtd.) of de New Patriotic Party wey get 10,978 votes (42.1%).

### Ein Committees
Joseph Kwasi Mensah be committee member give Members Holding Offices for Profit Committee den he san be member of Constitutional, Legal and Parliamentary Affairs Committee for de Eighth (8th) Parliament of de Fourth Republic of Ghana.   

## Ein life matter
Joseph Kwasi Mensah be Christian

## Ein Philanthropy
Joseph Kwasi Mensah go donate furniture wey dey cost GHC75,000 give basic schools for ein constituency (Nkoranza North Constituency) wey dey Bono East Region of Ghana. He san donate large quantity of medical equipment give District's Health Directorate for ein constituency (Nkoranza North Constituency) wey dey Bono East Region for Ghana. Joseph Kwasi Mensah go present 50 bags of cement give Dromankese say dem for take do construction work for de community ein technical school for ein constituency (Nkoranza North Constituency) wey dey Bono East Region for Ghana.

## References
Joseph Mathunjwa

**Joseph Mathunjwa** (dem born am 26 May 1965) be de head of de Association of Mineworkers den Construction Union (AMCU). 

## Ein Early life den career
Dem born Mathunjwa for Amathikulu, northern KwaZulu-Natal, South Africa wey na ein first job be as Laboratory Attendant for 1986 insyd for Rand Coal wer na he dey earn between R300 den R400 every month. Ein interest for trade unions cam as he see say dem dey retrench people without companies wey dey make sam effort say dem go save dema jobs, De first retrenchment wey he fight thru de Labour Court be for BHP Billiton for 2005 insyd wey he win de case wey na ebe ein den AMCU's starting point.

For August 2022 insyd, for sam speech insyd, Mathunjwa talk say na South Africa be more functional for de Apartheid insyd under white people, pass how edey now.

## Ein life matter
Mathunjwa be Christian wey he dey attend Salvation Army wey he fi dey play trumpet wey he san dey fi read music too. He be good singer.

## References
Joseph Osei Owusu

**Joseph Osei-Owusu** (dem born am 22 January 1962 for Bekwai) be Ghanaian lawyer den politician. He be first deputy speaker for the eighth Parliament insyd for de fourth republic den he san so be de Member of parliament for Bekwai constituency for de Ghanaian parliament insyd.

## Ein early life den education
Dem born Osei-Owusu for 22 January 1962 wey he get ein basic education for ein hometown, Bekwai. He get ein O-level secondary school education for Juaben Secondary School for Juaben for de Ashanti Region for 1981 insyd. For 1983 insyd, he sanso get ein A-level for Wenchi Secondary School. He go get Bachelor of Arts (BA) Classics den Law from de University of Ghana for 1987 insyd, Barrister of Law (BL) from de Ghana School of Law for 1989 insyd den Executive master's degree in Governance den Leadership from de Ghana Institute of Management and Public Administration (GIMPA) for 2007 insyd.

## Ein career
Osei-Owusu job as lawyer for 29years for Ghana insyd after dem bell am come de bar for 1990 insyd. He start ein career for Yaw Barimah & Co dema chambers insyd wey later he join George Sarpong Legal Services wey he later come rise turn Assistant Head of Chambers. He later come turn chief executive officer (CEO) for de Driver den Vehicle Licensing Authority (DVLA) wey be political appointment he get during John Agyekum Kufour ein tenure.

### First Deputy Speaker
Dem elect am as de First Deputy Speaker for de 7th Parliament of de 4th Republic wey dem san elect am go dat position for de 8th Parliament. He first come turn MP for 2009 insyd, after dem elect am plus 86.06% of de total valid votes wey dem cast.

#### Committees
Now nu he be de chairperson give Privileges Committee wey he sanso be de member of de Appointments Committee for parliament parliament insyd. He sanso be member for Standing Orders Committee den de Roads den Transport Committee.

## Ein life matter
Osei-Owusu be Christian.

## References
Josephine Kuuire

**Josephine Ngminvielu Kuuire** be Ghanaian photographer, digital artist, graphic designer den activist.

## Ein Early life den Education
She dey cam from Ghana. Josephine Ngminvielu Kuuire get bachelor's degree for social work den music insyd from de University of Ghana. She start dey explore photography as artist for Leonia High School wey dey New Jersey, wer she take basic den advanced course for photography insyd. As she dey return cam Ghana for 2009 insyd, she decide say she go continue ein photographic career, wey she work as freelance photographer as na she dey university.

## Ein Awards
Na she be de winner of de Portraits Ghana Photography Prize wey Dutch Embassy wey dey Ghana den de Nuku Studio organize am for 2017 insyd. Dem shortlist ein work among de top ten finalists for Ghana for de Kuenyehia Art Prize for Contemporary Ghanaian Arts for 2018 insyd.

## References
Josephine Oppong Yeboah

**Josephine Oppong-Yeboah** (dem born am June 19, 1979) alias **Lady Joy** be Ghanaian broadcast journalist, gender advocate den news anchor. She be de current senior news anchor, producer, senior reporter den regional editor/Coordinator for Metro TV wey dey Ghana. She be current member of GJA wey she san be international correspondent.

## Ein early life den education
Yeboah graduate plus Bachelor of Arts degree for Information Studies/Political Science insyd from University of Ghana wey she san get Diploma for Communication Studies insyd from Ghana Institute of Journalism (GIJ).

## Ein career
Na Yeboah be de country manager give *Africa Watch* Magazine. Na she sanso be de senior news Anchor den producer for E.TV Ghana den Sky 96.7 FM. Na she sanso be Brong Ahafo regional correspondent give Joy FM. Na she sanso be de program's manager den host for Top FM (formerly Top Radio). Na she sanso be de host of Metro TV ein *Good Morning Ghana* program.

## Ein award
For 2019 insyd, Yeboah chop de Female Media Personality Award secof ein women empowerment campaigns.

## Ein advocacy
Yeboah cover de UN Commission for de Status of Women top wey she sanso cover de UN Convention for de Rights of Persons plus Disabilities for de UN headquarters. She take part for interview insyd for de 2022 International Women's Day celebration wer she say "*when female media practitioners – who better understand the problems of women – take interest in highlighting the challenges of women in society, it would help in addressing same*"*.*

## References



## External links
**Josephine Oppong-Yeboah** at Wikipedia sisto projects

*  
*   (en)
*
Joy Henrietta Mensa-Bonsu

**Henrietta Joy Abena Nyarko Mensa-Bonsu**, JSC, FGA (dem born am 29 October 1957) be Supreme Court Judge of de Republic of Ghana. Ebe presido Nana-Akufo-Addo wey nominate am. She be de 5th female member of de Court. Prior to ein appointment as Supreme Court judge, na she be Ghanaian law professor wey she serve as member of de United Nations Independent Panel for Peace Operations.

## Ein Early life den Education
Dem born Mensa-Bonsu for 29 October 1957 insyd for Kumasi. She attend Wesley Girls High School for both ein ordinary level certificate den advanced level certificate obtain for 1975 den 1977 insyd respectively. She continue for University of Ghana wer she graduate plus Bachelor of Laws (LLB) insyd 1980 wey she study for de Ghana School of Law from 1980 cam 1982. Dem bell am for de Ghana bar for 1982 insyd. Mensa-Bonsu get postgraduate studies for Yale University, she obtain Master of Laws (LLM) for 1985 insyd.
## Ein Life matter
Mensa-Bonsu marry Kwaku Mensa-Bonsu wey dem get three kiddies (daughters), five grand kiddies, three foster sons den three foster grand kiddies.

## References


## External links
**Henrietta Mensa-Bonsu** at Wikipedia ein sisto projects

*  from Wikiquote
*  from Wikidata
Juaboso

**Juaboso** be sam town den de capital for Juabeso district, sam district wey dey insyd de Western North Region of Ghana.

## References
Juaboso District

**Juaboso District** be one of de nine districts wey dey insyd de Western North Region for Ghana. Originally ebe part of de den bollar Juaboso-Bodi District insyd August 2004, wey dem create from de former Sefwi-Bibiani District Council, until ein southeast part for de district dem split am off go create Bodi District on 28 June 2012; thus ein remaining part wey dem rename am as Juaboso District. De district assembly dey for de northwest part of Western North Region den egey Juaboso as ein capital town.

## Juaboso City
Ebe about 65 kilometers north west of dema regional capital, Wiawso. Esan be 360 kilometers north west of Takoradi wey dey on de Atlantic Ocean coast den 225 kilometres south west of Kumasi, capital of de Ashanti Region.

## Geography
Juaboso District dey bia between latitude 6° 6'N den 7°N, den longitude 2°40'W den 3°15'W. To ein north be de Bia East, Bia West den Asunafo North Municipal Districts. Ein eastern neighbours be de Asunafo South den Bodi Districts. De Suaman District dey south den the La Cote d’lvoire dey ein west.

## Sub-district structures
Juaboso District get four area councils: Kofikrom-Proso, Asempaneye, Benchema-Nkatieso den Boinzan.

## Demographics
Dema population base for de 2010 population den housing census be 58,435. Dis be 29,742 males den 28,693 females.

## References
Juaso

**Juaso** be town wey dey Ashanti Region for Ghana, esanso be de capital of Asante Akim South district.

## Transport
Station for de central line of Ghana Railway Corporation top dey serve de town.

## References
Judy Garland

**Judy Garland** (dem born am **Frances Ethel Gumm**; June 10, 1922 – June 22, 1969) na she be American actress, singer, den vaudevillian. She attain international stardom den critical acclaim as actress insyd both musical den dramatic roles, as recording artist, den for de concert stage top. Renowned for ein versatility, she receive Golden Globe Award, Special Tony Award wey na she be one of twelve people insyd history make dem receive Academy Juvenile Award.

## Ein discography
**Studio albums**

* *The Judy Garland Souvenir Album* (1940)
* *Second Souvenir Album* (1943)
* *Miss Show Business* (1955)
* *Judy* (1956)
* *Alone* (1957)
* *Judy in Love* (1958)
* *The Letter* (1959)
* *That's Entertainment!* (1960)
* *The Garland Touch* (1962)

## References

## External links
**Judy Garland** at Wikipedia ein sisto projects

*  
*   (en)
*  

* Official website
* The Judy Room
* Judy-Garland.org Archived December 26, 2014, at de Wayback Machine
* Judy Garland Museum
* Judy Garland at de American Film Institute Catalog
*  at IMDb
* Judy Garland at AllMovie
* Judy Garland at The Biography Channel
* Judy Garland at de TCM Movie Database 
* Judy Garland at de Internet Broadway Database 
* ''Judy Garland: By Myself'' Archived November 6, 2009, at de Wayback Machine American Masters special
Julia Agawu

**Julia Agawu** (dem born am 20 April 1991) be Ghanaian discus thrower.

She plete fourth for 2014 African Championships, she win de bronze medal for 2015 African Games wey she plete fourth again for 2016 African Championships. She san compete for 2014 Commonwealth Games buh she reach final; wey for shot put event insyd, she place seventh for 2014 African Championships insyd.

Ein personal best throw be 54.59 metres for May 2013 insyd for Miramar. She get 14.91 metres for shot put, for April 2013 insyd for Knoxville.

## References
Juliana Dogbadzi

**Juliana Dogbadzi** be Ghanaian human rights activist wey receive Reebok Human Rights Award.

Dogbadzi be former victim of Trokosi wey she dey campaign now against dis secular practice wey dey send young women go forced labor, redeem de sins of dema relatives.

Dem hold Juliana Dogbadzi for 17 years for Trokosi insyd for Ghana wey dem abuse am physically, mentally den sexually till she escape from de camp at age 23.

She establish non-profit organization wey dem dey bell am International Needs Ghana, wey dey work for de release of Trokosi victims. 

## References
Joyce Ababio

**Joyce Ababio** (dem born am 1960) be Ghanaian fashion designer. She be de founder den CEO of JACCD Design Institute Africa.

## Ein education
Joyce Ababio attend Achimota School. After ein secondary education, she get admission go St. Cloud State University for Minnesota, USA insyd. Howeva, after year she dey study Medical Technology, she talk plus ein advisors wey dem transfer am go Texas Woman's University wer she obtain ein degree for Fashion Designing insyd.

## Ein career
After ein tertiary education, she return to Ghana. Insyd 1995, she establish de Vogue Style School of Fashion and Design. For 2013 insyd, she launch de Joyce Ababio College of Creative Design (JACCD) for Accra.

## Ein awards den recognitions

* Miss World Best Formal Evening Wear Award (1995)
* Ebony Award for Bridal and Pageantry (1999)
* Miss Ghana Best Evening Wear (2000)
* Ghana Fashion Awards Fashion Contribution Award in Education and Mentoring (2012 & 2015)
* Glitz Africa Fashion Week Lifetime Achievement Award (2013)
* Jandel Superwoman Award (2014)
* Nobles International Award (2014)
* 100 Most Outstanding Women 74th & 41st (2014 & 2015)
* Ghana Fashion Awards Hall of Fame (2016)
* Century International Quality ERA Award (2016)
* Glitz Women of the Year Fashion Force (2017)
* Lifetime in a Portrait Awards Initiator of Change (2017)
* Xperience Womanity Awards Fashion Education Icon (2019)
* Feminine Ghana Achievement Awards Best Achiever in Fashion, Jewelry and Lifestyle (2019)
* Ghana Feminine Hall of Fame (2019)
* Ghana Women of Distinction (2018)
* Those who Inspire (2019)

## References
Juliet Asante

**Juliet Yaa Asantewa Asante** be Ghanaian film actress, producer den director, den philanthropist. Dem nominate ein latest film, *Silver Rain* for "Best Film for West Africa" den "Best costume" for 2015 for Africa Magic viewer's choice awards (AMVCA) den 2015 "Best Overall Film for Africa". Asante start ein production house "Eagle House Productions" for 1999 insyd. Dat same year she san start "Save Our Women International", ebe non-profit entity wey dey focus on female sexual education wey dey launch innovation wey go make short movies give mobile phone for Africa for 2014 wey dey bell am Mobile Flicks. She san be de Founder den executive director give Black Star International Film Festival. Eagle Productions help train sam actors den actresses for Ghana through ein training arm, de Eagle Drama Workshop.

## Ein Early life
Dem born Asante for Ghana wey she be de second of five kiddies. She get master's degree for Public Administration (MPA) den Master's for Public Policy (MPP) from Harvard Kennedy School of Government. She san get two bachelor's degrees. She graduate from University of Cape Coast, wey she san graduate from National Film and Television Institute.

## Ein Filmography

* *Deadly Voyage*
* *Twin Lovers*
* *Fresh Blood*
* *Tears of Blood*
* *Ripples*
* *Thread of Ananse*
* *Silver Rain*
* *Screen Two*
* *Tinsel*

## Ein Honours

* *De Hollywood Reporter*′s "Next Generation International TV" (2009)
* De ‘"World of A Difference 100 Most Impactful Women" by de Alliance for Women (TIAW) (2009)
* Ghana's Assoc. of Women Entrepreneur leaders (2009)
* Best Actress Award of Ghana (2009)

## References
Juliet Ibrahim

**Juliet Ibrahim** be Ghanaian actress, film producer den singer of Lebanese, Ghanaian den Liberian descent. She win de Best Actress for Leading Role award for de 2010 Ghana Movie Awards secof ein role for *4 Play* movie insyd. Dem normally dey refer am as de "Most Beautiful West African Woman" for A-listers Magazine insyd.

## Ein Filmography

* *Crime to Christ* (2005) - Naomi
* *In The Eyes of My Husband* (2007) - Vanessa
* *Yankee Boys* (2008)
* *Losing You* (2008)
* *Royal Storm* (2009)
* *Restore My Love* (2009)
* *Naked Weapon* (2009)
* *Dead End* (2008)
* *Lost Desire* (2008) - Suzzy
* *Blood Fight* (2007)
* *Beautiful King* (2009)
* *Tattoo Boys* (2009)
* *Missing Child* (2009) - Princess Rose
* *Honor My Will* (2008)
* *Cash Adventure* (2008)
* *Hidden* (2009)
* *Last Hope* (DNA test) (2009)
* *Marriage of sorrows* (2009)
* *Queen's Pride* (2010)
* *Enemy of My Soul* (2009)
* *Princess Rihanna* (2010)
* *Millions* (2010)
* *4play* (2010) - Nivera
* *4play reloaded* (2010) - Nivera
* *Crazy Scandal* (2010)
* *Beyond love* (2010)
* *Master of the Game* (2011)
* *Battle of love* (2011)
* *30 Days in Atlanta* (2014) - MD's Wife
* *A Certain Night* (2014) - Gail
* *Number One Fan* (2014) - Lala
* *Shattered Romance* (2015) - Suzanne
* *Teens Life* (2015)
* *Anniversary* (2015)
* *Black Bride* (2016)
* *My Angel* (2015) - Angela
* *Perfect Crime* (2017) - Mercy
* *10 days in sun city* (2016)
* *London Fever* (2016)
* *Ladan Noma* (2016) - Clara
* *Akpe: Return of the Beast* (2019)
* Aki and Pawpaw (2021) - Brenda
* Red Carpet (2022)
* Nine (2023) - Ellis
* All's Fair in Love (2024) - Irene

## Ein Awards

* 2010: Achievement Award – City People Magazine, Accra
* 2010: Ghana Movie Personality of de Year – City People Magazine, Lagos
* 2010: Best Lead Actress in movie – Ghana Movie Awards
* 2014: Best Ghanaian Actress – City People Entertainment
* 2016: Actress of the year – Starzzawards

## References



## External links
**Juliet Ibrahim** at Wikipedia ein sisto projects

*  
*   (en)
*  

* Official website
* Juliet Ibrahim Foundation
*  at IMDb